钦定古今图书集成/理学汇编/文学典/第181卷 > 《文待序上》前人
## 钦定古今图书集成/理学汇编/文学典/第181卷 > 《文待序上》前人

“事有传于千百世之远，而后世疑以为非；说有出于
一人，而天下或以为是，君子阙之。至于制举业亦然，
则以其说传于千百世之远，而亦或出于一人也。”以
予观于今之学者，不特溺于所习闻而已。虽其说仅
倡于一时，权藉声势之人，亦“然若终身之役而不
敢他适。”呜呼！何其自视之浅也！古之君子，其自许也
不轻，故其待人也不苟，其于论师取友，矜慎详复再
三而后可。以韩退之之豪，欲屈一李习之而不能。其
持论也，尝与退之角徽国文公，以斯道为己任，其于
龙川、东莱、象山三君子所学，既不苟为同，三君子亦
各自持其说，考其一时朋友切“嗟之助，皆后世所不
及，而学术人才之盛，至今令人追慕而不能已。”今者
学一先生之言，惟恐其不肖，又惟恐其或攻之也，相
与峻其营垒。呜呼！何其自许之小也！至最下者，又从
而猎其词，吾无取焉。而所录于斯刻者，又间有所一
注，吾求无愧于圣贤之理而已。夫鄙陋而无志，不深
求圣贤之理，而安于庸众之说，此昔贤之所弃也。